96/216/EY: Komission päätös, tehty 8 päivänä maaliskuuta 1996, moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaisista Italian tasavallan esittämistä kahdesta poikkeuspyynnöstä (Ainoastaan italiankielinen teksti on todistusvoimainen)



Virallinen lehti nro L 070 , 20/03/1996 s. 0043 - 0043



KOMISSION PÄÄTÖS, tehty 8 päivänä maaliskuuta 1996, moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaisista Italian tasavallan esittämistä kahdesta poikkeuspyynnöstä (Ainoastaan italiankielinen teksti on todistusvoimainen) (96/216/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY (1), sellaisena kuin se on viimeksi muutettuna komission direktiivillä 93/81/ETY (2), sekä katsoo, että Italian tasavallan viranomaiset esittivät 20 päivänä marraskuuta 1995 pyynnöt, jotka koskevat komission hyväksyntää direktiivin 70/156/ETY 8 artiklan 2 kohdan c alakohdan mukaiselle poikkeukselle; nämä pyynnöt sisältävät edellä mainitussa 8 artiklassa vaaditut tiedot; nämä pyynnöt koskevat sellaisen kolmannen jarruvalaisimen asentamista kolmeen ajoneuvotyyppiin, joka on asetuksen YK/ECE (Yhdistyneiden Kansakuntien Euroopan talouskomissio) N:o 7 luokan ECE S3 mukainen ja asennettu asetuksen YK/ECE N:o 48 mukaisesti, mainitut syyt, joiden mukaan tällaiset jarruvalaisimet ja niiden asentaminen eivät vastaa moottoriajoneuvojen ja niiden perävaunujen äärivalaisimia, etuvalaisimia, takavalaisimia ja jarruvalaisimia koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/758/ETY (3), sellaisena kuin se on viimeksi muutettuna komission direktiivillä 89/516/ETY (4), vaatimuksia eivätkä moottoriajoneuvojen ja niiden perävaunujen valaisimien ja merkkivalolaitteiden asennusta koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/756/ETY (5), sellaisena kuin se on viimeksi muutettuna komission direktiivillä 91/663/ETY (6), vaatimuksia, ovat perusteltuja; testien ja niiden tulosten kuvaus ja yhdenmukaisuus asetusten YK/ECE N:o 7 ja 48 vaatimusten kanssa takaavat tyydyttävän turvallisuuden tason, kyseisiä direktiivejä muutetaan myöhemmin kyseisten jarruvalaisimien tuotannon ja asentamisen sallimiseksi; tällä välin on perusteltua antaa poikkeuspyynnön kohteena oleville kolmelle ajoneuvotyypille, joissa on tämän pyynnön mukaiset jarruvalaisimet, ETY-tyyppihyväksyntä, ja tässä päätöksessä määrätty toimenpide on yhdenmukainen direktiivillä 70/156/ETY perustetun moottoriajoneuvoalan kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon kanssa, ON TEHNYT TÄMÄN PÄÄTÖKSEN: 1 artikla Komissio hyväksyy Italian tasavallan viranomaisten 20 päivänä marraskuuta 1995 esittämät kaksi pyyntöä direktiivin 70/156/ETY 8 artiklan 2 kohdan c alakohdan mukaisiksi poikkeuksiksi asetuksen YK/ECE N:o 7 luokan ECE S3 mukaisen ja asetuksen YK/ECE N:o 48 mukaisesti asennetun kolmannen jarruvalaisimen tuottamisen ja asentamisen osalta ETY-tyyppihyväksynnän antamiseksi. 2 artikla Tämä päätös on osoitettu Italian tasavallalle. Tehty Brysselissä 8 päivänä maaliskuuta 1996. Komission puolesta Martin BANGEMANN Komission jäsen (1) EYVL N:o L 42, 23.2.1970, s. 1 (2) EYVL N:o L 264, 23.10.1993, s. 49 (3) EYVL N:o L 262, 27.9.1976, s. 54 (4) EYVL N:o L 265, 12.9.1989, s. 1 (5) EYVL N:o L 262, 27.9.1976, s. 1 (6) EYVL N:o L 366, 31.12.1991, s. 17